Document ID: /roh_data/filtered/Billingualer_Corpus_interleaved-de-rm.jsonl.gz/1777

This is a text translated from German to Rumantsch Grischun.
Kantonale Immobilienstrategie: Terminplan für Verwaltungszentrum "sinergia" in Chur festgelegt

Der Kanton Graubünden entwickelt das Projekt "sinergia" für ein neues Verwaltungszentrum in Chur zügig weiter. Das Hochbauamt hat nun den Terminplan zum weiteren Vorgehen bei der kantonalen Immobilienstrategie festgelegt. Um offene Punkte zu klären, soll bis Ende August eine Testplanung durchgeführt werden. Die Baubotschaft soll bis Dezember 2010 vorliegen.

In der Dezembersession 2009 hat der Grosse Rat den Bericht zur Immobilienstrategie des Kantons und die damit geplante Umsetzung in Chur beraten. Der Kanton setzt darin auf starke regionale Zentren. Auch in Chur soll ein Grossteil der kantonalen Verwaltung in einem Neubau für 725 Arbeitsplätze zusammengefasst werden. Der Grosse Rat hat den Bericht zur Kenntnis genommen und der Umsetzungsvariante "sinergia" mit grosser Mehrheit zugestimmt.

Nach diesem positiven Entscheid wird das Projekt "sinergia" zügig weiterentwickelt. Vorgesehen ist, im Verlauf dieses Jahres eine Testplanung durchzuführen. Damit sollen noch offene Punkte geklärt werden, wie etwa die Bestätigung des generellen Betriebskonzepts, der Realisierungsnachweis, die Verkehrserschliessung oder eine etappierte Ausführung in Baulosen. Diese Projektierung bildet die Grundlage für die anschliessende Kostenermittlung und die Erstellung der erforderlichen Baubotschaft an den Grossen Rat. Der Projektwettbewerb wird erst nach der Annahme durch das Parlament durchgeführt. Schliesslich bedarf es hierzu noch einer Volksabstimmung.

Der weitere Terminplan sieht wie folgt aus:

Testplanung bis Ende August 2010

Erarbeitung der Baubotschaft bis Dezember 2010

Beratung im Grossen Rat in der Aprilsession 2011

Kantonale Abstimmung im November 2011

Planung und Realisierung 2012 bis 2018

"sinergia" – die wichtigsten Fakten in Kürze

"sinergia" ist das grösste und wirksamste Projekt der kantonalen Immobilienstrategie, für die nachhaltige Entlastung der Kantonsfinanzen. Die heutige Situation in Chur ist unbefriedigend. Die bestehenden Verwaltungsgebäude weisen eine ineffiziente Raumnutzung auf. Der gezielt nutzungskonforme Raumbedarf kann in den bestehenden Liegenschaften nur unzureichend gedeckt werden.

Die Realisierung von "sinergia" ist in jeder Hinsicht wirtschaftlicher als die unumgänglichen und teuren Sanierungen der heute von der Verwaltung genutzten Wohngebäude. Die Grösse des Neubaus richtet sich dabei nach dem heutigen Bedarf. Er bildet somit weder ein Präjudiz für eine Vergrösserung der Verwaltung noch für eine weitere Zentralisierung in Chur.

Die Nettoinvestition für "sinergia" beträgt rund 50 Millionen Franken (den Erlös aus dem Verkauf eigener Liegenschaften mitberücksichtigt). Mit dem Verwaltungsneubau können jährlich zwischen 1,8 und 2,2 Millionen Franken eingespart werden. Die Nettoinvestitionen sind in 25 Jahren vollständig abbezahlt.

Für die Stadt Chur bietet "sinergia" eine einmalige Chance. An zentraler und begehrter Lage werden Liegenschaften frei für Wohnungen und Gewerbe. Die neuen Nutzer werden für das lokale Gewerbe ein ebenso grosses wirtschaftliches Potenzial darstellen. Es ist davon auszugehen, dass diese der Innenstadt auch in den Randzeiten und am Abend zusätzliche Impulse verleihen.

Der Verwaltungsneubau, im wirtschaftlichen Entwicklungsschwerpunkt (ESP) Chur West, ist ideal positioniert und besucherfreundlich. Der Standort entlastet den Verkehr der Innenstadt und ist durch öffentliche Verkehrsmittel gut erreichbar.

Auskunftsperson:

Markus Dünner, Kantonsbaumeister, Hochbauamt Graubünden, Telefon 081 257 36 31

Gremium: Hochbauamt

Quelle: dt Hochbauamt

05.05.2010
Strategia chantunala d'immobiglias: il plan da termins per il center d'administraziun "sinergia" a Cuira è fixà

Il chantun Grischun cuntinuescha speditivamain a sviluppar il project "sinergia" per in nov center d'administraziun a Cuira. L'uffizi da construcziun auta ha fixà ussa il plan da termins per l'ulteriur proceder en connex cun la strategia chantunala d'immobiglias. Per sclerir dumondas avertas duai vegnir realisada ina planisaziun da test fin la fin d'avust. La missiva da construcziun duai esser avant maun fin il december 2010.

En la sessiun da december 2009 ha il cussegl grond tractà il rapport davart la strategia d'immobiglias dal chantun e la realisaziun respectiva planisada a Cuira. Il chantun metta l'accent sin ferms centers regiunals. Er a Cuira duai ina gronda part da l'administraziun chantunala vegnir concentrada en in edifizi nov che duai cuntegnair circa 725 plazzas da lavur. Il cussegl grond ha prendì enconuschientscha dal rapport ed approvà cun ina gronda maioritad la varianta da realisaziun "sinergia".

Suenter questa decisiun positiva vegni cuntinuà en moda speditiva cun il project "sinergia". Igl è previs da realisar ina planisaziun da test en il decurs da quest onn. Cun quella duain vegnir scleridas dumondas ch'èn anc avertas, sco per exempel la conferma dal concept da gestiun general, la cumprova da la realisaziun, l'avertura per il traffic u la realisaziun da las etappas da construcziun. Questa projectaziun furma la basa per eruir pli tard ils custs e per elavurar la missiva da construcziun necessaria per mauns dal cussegl grond. La concurrenza da projects vegn realisada pir suenter ch'il parlament ha approvà la missiva da construcziun. La finala è anc necessaria ina votaziun dal pievel en chaussa.

L'ulteriur plan da termins sa preschenta sco suonda:

planisaziun da test fin la fin d'avust 2010

elavuraziun da la missiva da construcziun fin il december 2010

discussiun en il cussegl grond durant la sessiun d'avrigl 2011

votaziun chantunala il november 2011

planisaziun e realisaziun ils onns 2012 fin 2018

"sinergia" – ils fatgs ils pli impurtants en furma concisa

"sinergia" è il project il pli grond ed efficazi da la strategia chantunala d'immobiglias per distgargiar en moda persistenta las finanzas chantunalas. La situaziun actuala a Cuira na cuntenta betg. Il spazi dals edifizis da l'administraziun existents na vegn betg utilisà en moda effizienta. Il basegn da spazi confurm a l'utilisaziun po vegnir garantì mo insuffizientamain da las immobiglias existentas.

La realisaziun da "sinergia" è en tuts reguards pli economica che las sanaziuns indispensablas e charas dals edifizis d'abitar che vegnan duvrads oz da l'administraziun. La grondezza da l'edifizi nov sa drizza tenor il basegn actual. El na furma perquai ni in pregiudizi per in'extensiun da l'administraziun ni per in'ulteriura centralisaziun a Cuira.

Las investiziuns nettas per "sinergia" importan var 50 milliuns francs (il retgav or da la vendita d'atgnas immobiglias è er resguardà). Cun la construcziun da l'edifizi nov per l'administraziun pon vegnir spargnads tranter 1,8 e 2,2 milliuns francs. Las investiziuns nettas vegnan pajadas cumplettamain en 25 onns.

Per la citad da Cuira porscha "sinergia" ina schanza unica. En il center tschertgà vegnan libras immobiglias per abitaziuns e per il mastergn. Las novas utilisadras ed ils novs utilisaders vegnan ad esser in potenzial economic tuttina grond per il mastergn local. Igl è da quintar che quellas e che quels vegnan a dar ulteriurs impuls al center da Cuira er durant las uras marginalas e la saira.

L'edifizi nov per l'administraziun en il punct central dal svilup economic a Cuira vest è posiziunà en moda ideala e favuraivla per las utilisadras e per ils utilisaders. Il lieu distgargia il traffic en il center ed è bain cuntanschibel cun ils meds da transport publics.

Infurmaziuns:

Markus Dünner, architect chantunal, uffizi da construcziun auta dal Grischun, telefon 081 257 36 31

Gremi: uffizi da construcziun auta

Funtauna: rg uffizi da construcziun auta

05.05.2010